Dersom to eller flere lag har samme poengsum ved fullført gruppespill, skal følgende kriterier bestemme hvilke(t) lag som går videre: Flest poeng i innbyrdes oppgjør mellom de aktuelle lagene; Best målforskjell i innbyrdes oppgjør mellom de aktuelle lagene; Flest mål i innbyrdes oppgjør mellom de aktuelle lagene; Dersom det etter punkt 1–3 fremdeles er lag som står likt, skal man igjen benytte punktene 1–3 men kun ta med kampene spilt av de lagene som står likt. Dersom det fremdeles er behov for å rangere lag som står likt, skal punkt 5 til 10 benyttes; Best målforskjell i alle gruppekampene; Flest mål i alle gruppekampene; Dersom det viser seg at to lag som har møttes i siste gruppespillkamp og etter kampslutt har likt antall poeng, målforskjell og antall skårede mål, skal rangeringen mellom disse lagene avgjøres ved straffesparkkonkurranse. (Dette punktet blir ikke benyttet dersom flere enn to lag står med like mange poeng.); Laveste antall disiplinærpoeng totalt i alle gruppespillkamper (1 poeng for hvert gule kort, 3 poeng for rødt kort som følge av to gule kort, 3 poeng for direkte rødt kort og 4 poeng for gult kort med senere direkte rødt kort.); Høyest rangering fra kvalifiseringsspillet. Unntaket er dersom Tyskland er ett av lagene som skal rangeres i mesterskapet, og i så tilfelle skal det foretas loddtrekning.